Diari Oficial de la Generalitat Valenciana


Sumari del DOGV 8520, del 02-04-2019 (2019/3155)

RESOLUCIÓ de 22 de març de 2019, del Rectorat, per la qual es modifica en part la Resolució de 4 de desembre de 2018, del Rectorat, per la qual es convoquen proves selectives d'accés al grup C, subgrup C1, sector d'administració general, escala administrativa d'aquesta universitat, pel torn d'accés lliure, torn de promoció interna i torn per a persones amb diversitat funcional, derivades de les ofertes d'ocupació pública de personal d'administració i serveis de la Universitat Jaume I, corresponents als anys 2015 i 2017, com a conseqüència de l'estimació d'un recurs de reposició interposat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3155


Data del document
:   22-03-2019

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 22 de març de 2019, del Rectorat, per la qual es modifica en part la Resolució de 4 de desembre de 2018, del Rectorat, per la qual es convoquen proves selectives d'accés al grup C, subgrup C1, sector d'administració general, escala administrativa d'aquesta universitat, pel torn d'accés lliure, torn de promoció interna i torn per a persones amb diversitat funcional, derivades de les ofertes d'ocupació pública de personal d'administració i serveis de la Universitat Jaume I, corresponents als anys 2015 i 2017, com a conseqüència de l'estimació d'un recurs de reposició interposat. [2019/3155]  
   
Atès que s'ha interposat un recurs de reposició contra les bases de la convocatòria per la qual es convoquen proves selectives d'accés al grup C, subgrup C1, escala administrativa i en concret contra la valoració de l'experiència en l'administració, apartat a de l'annex II «Fase de concurs»; la Universitat Jaume I ha resolt estimar el recurs presentat i mitjançant una resolució d'aquest Rectorat de data 12 de març de 2019 es realitza la següent modificació en el dit apartat:  
  
En l'annex II, Fase de concurs, en l'apartat a on diu:  
«Els mèrits que es valoraran seran els següents:  
a) Experiència (màxim 25 punts): es valorarà fins a un màxim de 25 punts el treball desenrotllat en qualsevol administració pública, en cossos o escales iguals o distintes dels de les activitats funcionals de les places convocades, amb qualsevol tipus de relació jurídica (administrativa o laboral), a raó de:  
- 0,20 punts per mes complet de serveis prestats en llocs de treball de la Universitat Jaume I de la mateixa escala dels llocs de treball convocats.  
- 0,10 punts per mes complet de serveis prestats en llocs de treball diferents dels de l'apartat anterior i desenvolupat en la Universitat Jaume I.  
- 0,05 punts per mes complet de serveis prestats en qualsevol lloc de treball de la mateixa escala desenvolupat en qualsevol universitat pública.  
- 0,025 punts per mes complet de serveis prestats en qualsevol lloc de treball desenvolupat de qualsevol altra administració pública.»  
  
  
Ha de substituir-se per:  
«Els mèrits que es valoraran seran els següents:  
a) Experiència (màxim 25 punts): es valorarà fins a un màxim de 25 punts el treball desenvolupat en qualsevol administració pública, en cossos o escales iguals o diferents dels de les activitats funcionals de les places convocades, amb qualsevol tipus de relació jurídica (administrativa o laboral), a raó de:  
- 0,235 punts per mes complet de serveis prestats en l'escala administrativa, del sector d'administració general, de la Universitat Jaume I o en les escales equivalents de les universitats públiques.  
- 0,195 punts per mes complet de serveis prestats en cossos o escales anàlogues a l'escala administrativa, d'administració general, en administracions públiques diferents de les universitats públiques.  
- 0,115 punts per mes complet de serveis prestats en escales diferents de la convocada, en la Universitat Jaume I, en altres universitats públiques o altres administracions públiques.»  
  
Castelló de la Plana, 22 de març de 2019.- La rectora: Eva Alcón Soler.